text: Fuldmåne - så får politiet ekstra travlt
  29 august 2015 kl. 04.16
  Det slå næsten aldrig fejl, - sådan siger Vagtchef Svend Pedersen ved Sydøstjyllands Politi til TV SYD her til morgen. I hvert fald var der godt gang i Horsens natteliv natten til lørdag.
  Det betød politiet rigtig mange gange var på gaden for både at hjælpe folk hjem, eller få gemytterne til at falde til ro
  -Fire personer blev fulgt hjem af politiet for at sove rusen ud, og fire personer måtte overnatte i detentionen indtil de kunne sætte kursen hjemad. I alt blev der givet fire bøder for overtrædelse af ordensbekendtgørelsen, fortæller vagtchef Svend Pedersen, som allerede inden han kom på nattevagten, forudså, det nok skulle blive en travl nat.
  -Det er rigtigt, min erfaring er at fuldmånen sætter gang i et eller andet hos flere mennesker, så vi har stort set altid travl sådan en nat, når den samtidig ligger op til en weekend.
  